**XI. Snem SPZ**

Uznesenie

XI. Snem konštatuje

1. SPZ združuje 58 OkO – RgO SPZ, 48 kynologických klubov , Klub fotografov prírody , Klub trubačov Slovenskej republiky, Klub histórie Slovenského poľovníctva. Stav členskej základne je 59 765 členov. Po X. sneme bol počet členov 58 048. Počet PZ užívajúcich PR je 1210. Po X. Sneme bol 1329.
2. Na XI. Snem bolo pozvaných 87 delegátov s hlasom rozhodujúcim, 56 hostí a 2 zástupcovia médií.

**XI. Snem schvaľuje**

1. Voľbu pracovného predsedníctva , predsedov a členov mandátovej, volebnej a návrhovej komisie, zapisovateľku a overovateľov zápisnice.
2. Správu o činnosti SPZ do XI. Snemu SPZ prednesenú prezidentom Ing. Tiborom Lebockým, PhD.,
3. Správu DR SPZ o kontrolnej činnosti SPZ od X. Snemu SPZ prednesenú jej predsedníčkou DR SPZ Ing. Vančurovou.
4. Zmenu Stanov SPZ prednesenú predsedom komisie pre novelizáciu Stanov SPZ.
5. Hlavné smery činnosti SPZ po XI. Sneme SPZ.
6. Správu mandátovej komisie XI. Snemu SPZ o účasti na XI. Sneme SPZ, v zmysle ktorej bol Snem uznášaniaschopný.
7. Správu volebnej komisie o výsledku volieb do orgánov SPZ.

**XI. Snem ukladá**

Orgánom SPZ

1. Udržať akcieschopnosť SPZ ako najväčšej členskej organizácie SPK.
2. Riešiť vymožiteľnosť uznesení vyšších orgánov nižšími orgánmi SPZ.
3. V spolupráci s SPK, organizačnými jednotkami a kanceláriou SPZ účinne pôsobiť pri príprave legislatívnych predpisov dotýkajúcich sa poľovníctva.
4. Zmeny Stanov SPZ po nadobudnutí ich účinnosti zapracovať do ORP SPZ.
5. Zaoberať sa diskusnými príspevkami prednesenými na XI. Sneme SPZ a pripomienkami ak neboli zahrnuté do uznesení XI. Snemu SPZ.
6. Zmodernizovať prácu organizácie, zrýchliť prenos informácií a nemiešať agendu SPZ s agendou iných právnických osôb okrem agendy cielenej spolupráce.
7. Účinne podporovať SPZ v jej aktivitách a podporovať funkcionárov SPZ vo funkciách SPK.
8. V spolupráci s Ministerstvom školstva SR zaradiť súťaž KMPP do zoznamu celoštátnych súťaži v rámci pedagogicko – organizačných pokynov na ďalšie školské roky.

**XI. Snem SPZ zvolil :**

* + Ing. Tibora Lebockého, PhD. za prezidenta SPZ
  + JUDr. Jaroslava Puškáča za viceprezidenta SPZ
  + Ing. Róberta Komjáti-Nagya za predsedu osvetovej komisie SPZ
  + Ing. Dušana Krajniaka PhD. za predsedu komisie pre poľovníctvo a životné

prostredie

* + Ing. Arpáda Figuru, PhD. za predsedu ekonomickej komisie SPZ
  + JUDr. Richarda Snopku za predsedu organizačno - právnej komisie SPZ
  + Ing. Danu Vančurovú za predsedníčku dozornej rady SPZ

Členov dozornej rady SPZ:

Pavla Bojtiho

Ing. Jána Dopjeru

JUDr. Ladislava Ďorďoviča

PhDr. Tomáša Duča, MPH

Ing. Pavol Kuruc

JUDr. Juraja Procházku

XI. SNEM SPZ potvrdzuje vo funkcii predsedu kynologickej Rady SPZ

Ing. Jozefa Jursu, CSc.

*Hlavné smery činnosti po XI. Sneme SPZ*

1. Podporovať osvetovú prácu s mládežou v záujme skvalitnenia práce krúžkov mladých priateľov poľovníctva. Vydávať materiály k podpore činnosti KMPP a osvety pre potreby poľovníckych združení.
2. Podporovať a propagovať činnosť záujmových klubov SPZ v zmysle šírenia,

a zachovania poľovníckych zvykov a tradícií na Slovensku.

1. Odborne spolupracovať na príprave článkov, relácií a reportáží zameraných na prezentáciu poľovníctva a aktivít úzko s ním súvisiacich pre informovanie organizačných zložiek, členskej základne a širokú odbornú a laickú verejnosť.
2. Aktivovať klub fotografov pri SPZ.
3. V rámci vzdelávania predsedov osvetových komisii OkO a RgO SPZ zabezpečiť ich školenie s následným vykonaním školení na úrovni osvetových referentov poľovníckych združení s témami KMPP, tradície pri spoločných poľovačkách, poľovníckych signálov, umenia v poľovníctve a iné. Vydať publikáciu pre vedúcich krúžkov KMPP.
4. Podporovať kynológiu ako vhodný prostriedok zlepšenia postavenia poľovníctva v spoločnosti.
5. Zabezpečiť úzke prepojenie a podporu členstva SPZ v SKJ.
6. Podporovať národné plemená a vytvárať pozitívne podmienky pre chovateľov národných plemien.
7. Udržať stabilnú ekonomickú situáciu organizácie.
8. Dodržiavať platobnú disciplínu medzi organizačnými zložkami SPZ
9. Zrekonštruovať dom poľovníkov ako sídlo a stredisko všetkých aktivít poľovníctva na Slovensku.
10. Pri spravovaní a obhospodarovaní majetku SPZ neustále efektívne využívanie majetku, vrátane možností prenájmu časti nehnuteľnosti.
11. Pri realizácii všetkých činností SPZ, v súvislosti so zostavovaním a čerpaním rozpočtu SPZ, dbať na jeho maximálnu hospodárnosť, úspornosť a efektívnosť.
12. Včas poskytovať odbornú poradenskú a metodickú pomoc organizačným zložkám SPZ a členom SPZ,  v nadväznosti na všeobecne platné ekonomické, právne a vnútorné predpisy, v spolupráci s dozornou radou SPZ

1. Pri vzájomnej komunikácii kancelárie SPZ a jednotlivých organizačných zložiek  OkO-RgO SPZ,  využívať možnosti elektronickej komunikácie vzhľadom na zníženie nákladov.
2. Prezídiu a komisii pre poľovníctvo a životné prostredie spracovať analýzu dopadov uplatňovania obmedzení a v orgánov štátnej ochrany prírody a mimovládnych ochranárskych organizácií a združení na poľovníctvo na Slovensku.
3. Prezídiu, predložiť Rade SPZ komplexné riešenie participácie poľovníckych organizácií založených podľa § 32 zákona o poľovníctve na činnosti SPZ.

**JUDr. Juraj Procházka v.r**

**Predseda návrhovej komisie XI. Snemu SPZ**